เรื่องร้องเรียน: ร้องเรียนกลิ่นเหม็นจากอู่พ่นสีรถยนต์เลขที่ 64 ซอยจรัญสนิทวงศ์ 95/1 แขวงบางอ้อ เขตบางพลัด กรุงเทพ กลิ่นมักเกิดช่วงเย็น
การดำเนินการของเจ้าหน้าที่: สำนักงานเขตบางพลัดได้ตรวจสอบสถานที่ดังกล่าว เมื่อวันที่ 12 มิถุนายน 2566 เวลา 17.30 น ขณะตรวจสอบบริเวณภายนอกอู่แบะยริเวณด้านหลังไม่ได้กลิ่นสี จึงเข้าตรวจสอบด้านในอู่ พบมีการอบพ่นสี อยู่ในห้องพ่นสี จึงได้สอบถามข้อมูลเพิ่มเติม เจ้าของ อู่ซ่อมรถแจ้งว่า ชิ้นงานดังกล่าว จะใช้เวลาอีก 20 นาที ถึงจะแล้วเสร็จ ซึ่งเป็นชิ้นงานสุดท้ายของวัน และ จะเลิกงานในเวลา 18.30 น เจ้าหน้าที่จึงแนะนำพร้อมกำชับ มีให้ดำเนิน กิจกรรมใดๆ หลังเวลาเลิกงาน หากมีชิ้นงานค้าง ให้ดำเนินการในวันถัดไป พร้อมทั้งตรวจเช็คประสิทธิภาพห้องพ่นสี ให้อยู่ในสภาพพร้อมใช้งานอยู่เสมอ
ความเห็นของผู้แจ้ง: ขอเสนอให้เขตบางพลัดจัดตั้งหน่วยม้าเร็วที่สามารถมาตรวจสอบได้ทันทีที่รับแจ้งตลอด 24 ชั่วโมงเนื่องจากเหตุรำคาญบางอย่างไม่ได้เกิดตลอดเวลา การมาตรวจสอบของเจ้าหน้าที่เช่นกรณีของอู่นี้มักมาในช่วงที่ไม่ตรงกับการเกิดเหตุและใช้เวลาไม่นานเพียงพอที่จะได้ข้อเท็จจริงไปประกอบการวินิจฉัยเหตุรำคาญ หรือหากมีหน่วยนี้แล้ว ขอเบอร์โทรด้วย
พื้นที่: แขวงบางอ้อ เขตบางพลัด กรุงเทพมหานคร